**Nr. 47956 /18.07.2022**

**PROIECT DE HOTĂRÂRE**

**privind aprobarea modificării și completării Contractului de delegare nr. 77628/2019**

**a gestiunii serviciului de transport public local de persoane prin curse regulate în municipiul Sfântu Gheorghe, încheiat cu MULTI-TRANS SA Sfântu Gheorghe**

**Consiliul Local al Municipiului Sfântu Gheorghe, în ședință ordinară;**

**Având în vedere Referatul de aprobare nr. 47954/18.07.2022 al** domnului viceprimar Toth-Birtan Csaba;

Având în vedere Raportul de specialitate nr. 47955/18.07.2022 al Compartimentului pentru Monitorizare Societăți Comerciale din cadrul Primăriei municipiului Sfântu Gheorghe;

Având în vedere Adresa nr. 456/31.05.2022 al directorului general al societății Multi-Trans SA Sfântu Gheorghe, înregistrată la Primăria municipiului Sfântu Gheorghe sub nr. 37449/31.05.2022;

Având în vedere referatul nr. 40582/2022 al Compartimentului de audit public intern privind oportunitatea contractării de servicii de expertiză/consultanță din afara entității publice;

Având în vedere Raportul auditului nr. 223/05.07.2022 privind examinarea informațiilor financiare prognozate asupra cheltuielilor privind costul tarifului pe Km al transportului conform contractului de delegare al gestiunii serviciului de transport public local de călători prin curse regulate în municipiul Sfântu Gheorghe nr. 77628/2019;

Având în vedere prevederile Contractului de delegare nr. 77628/2019 a gestiunii serviciului de transport public local de călători prin curse regulate în municipiul Sfântu Gheorghe, încheiat între Municipiul Sfântu Gheorghe și MULTI-TRANS SA Sfântu Gheorghe;

Având în vedere referatele Comisiilor de specialitate ale Consiliului Local al Municipiului Sfântu Gheorghe;

Având în vedere Ordinul președintelui ANRSC nr. 272/2007 și Normele cadru privind stabilirea, ajustarea și modificarea tarifelor pentru serviciile publice de transport local și județean de persoane;

Având în vedere parcurgerea procedurii prevăzute la art. 7 alin. (13) Legea nr. 52/2003 privind transparența decizională în administrația publică, republicată, cu modificările ulterioare;

Procedura de urgență este justificată de necesitatea majorării costului unitar/km pentru acoperirea cheltuielilor societății și pentru asigurarea continuității serviciului de interes general în condiții optime.

În conformitate cu prevederile art. 129 alin. (2) lit. d și alin. (7) lit. s din OUG nr. 57/2019 privind Codul administrativ, cu modificările și completările ulterioare;

În temeiul art. 139 alin. (3) lit. f și 196 alin. (1) lit. a din OUG nr. 57/2019 privind Codul administrativ, cu modificările și completările ulterioare;

**HOTĂRĂŞTE**

**ART. 1 -** Se aprobă modificarea și completarea Contractului de delegare nr. 77628/2019 a gestiunii serviciului de transport public local de călători prin curse regulate în municipiul Sfântu Gheorghe, încheiat între Consiliul Local al Municipiului Sfântu Gheorghe și Multi-Trans SA, potrivit prevederilor proiectului Actului adițional nr. 7/2022, anexă la prezenta hotărâre din care face parte integrantă.

**ART. 2. –** Cu semnarea Actului adițional nr. 7/2022se mandateazăprimarul municipiului Sfântu Gheorghe, dl. Antal Árpád-András.

**ART. 3.** – Cu executarea prevederilor prezentei hotărâri se încredințează Direcția generală Economică și Finanțe Publice Municipale și Direcția Investiții și Monitorizare Societăți Comerciale din cadrul Primăriei municipiului Sfântu Gheorghe.

Sfântu Gheorghe, la \_\_\_\_\_\_\_\_\_\_\_\_ 2022

**PREŞEDINTE DE ȘEDINȚĂ**

**Anexa nr. 1 la HCL nr. \_\_\_\_\_/2022**

**ACT ADIȚIONAL NR. 7/2022**

**la Contractul de delegare 77628/2019 a gestiunii serviciului de transport**

**public local de persoane prin curse regulate în municipiul Sfântu Gheorghe, încheiat**

**cu MULTI-TRANS S.A. Sfântu Gheorghe**

**PĂRŢILE CONTRACTANTE:**

1. **MUNICIPIUL SFÂNTU GHEORGHE,** cu sediul în str. 1 Decembrie 1918, nr. 2, jud. Covasna, CIF 4404605, reprezentat prin Antal Árpád András – Primar, și VeressIldikó – director general, pe de o parte, în calitate de **delegatar,**

și

1. **Operatorul de transport MULTI-TRANS S.A.**, cu sediul în municipiul Sfântu Gheorghe, str. Császár Bálint, nr.6, județul Covasna, înregistrat la Registrul Comerțului sub nr. J14/287/03.12.1998, CUI R555397, având cont RO91 TREZ 2565 070X XX00 deschis la Trezoreria Sfântu Gheorghe, reprezentat legal prin Tittesz Zoltán - director general și Szórádi Edit – director economic , în calitate de **delegat**, pe de altă parte,

în baza HCL nr. \_\_\_\_/2022, părțile au convenit de comun acord încheierea prezentului act adițional, cu următorul conținut:

**ART. 1**. – Se introduce art. 2.4. cu următorul conținut:

**”2.4.** (1) Entitatea contractantă își rezervă dreptul de a suplimenta, în condițiile legislației din materia achizițiilor sectoriale, cantitatea serviciilor, fără organizarea unei noi proceduri de atribuire, în situația în care devine necesară prelungirea de trasee, introducerea de curse suplimentare sau noi stații.

(2) Cursele suplimentare cu ocazia evenimentelor publice de interes major se realizează pe bază de cerere avizată de Autoritatea Contractantă (ex. evenimente sportive - zilele sportive, sezonul de schi, ect., evenimente culturale - concerte, spectacole, expoziții, Sepsi book, Galopiada Secuiască, ect).

(3) Se pot suplimenta curse cu ocazia meciurilor echipei de fotbal Sepsi OSK și de baschet Sepsi SIC, pe baza cererii transmise către operator de aceste entități. ”

**ART. 2.** – Art. 10.6 se modifică și va avea următorul conținut:

”**10.6.** În vederea evitării efectului financiar negativ cât și a supra compensării, în termen de 15 zile de la aprobarea situațiilor financiare, auditate de către un audit statuar independent Operatorul va întocmi decontul anual pentru Calculul Compensației anuale, potrivit Anexei nr. 8.2.”

**ART. 3.** – Art. 10.7 se modifică și va avea următorul conținut:

”**10.7**. În cazul în care Compensația acordată Operatorului pentru anul anterior este mai mare decât Compensația anuală calculată conform art. 10.6. , Operatorul va vira în contul Autorității Contractante diferența rezultată, în termen de 30 zile calendaristice, de la stabilirea compensației anuale. În mod corespunzător, în cazul în care compensația acordată Operatorului este mai mică decât Compensația calculată potrivit art. 10.6., Autoritatea Contractantă va vira în contul operatorului diferența rezultată în termen de 30 de zile calendaristice de la stabilirea compensației anuale, iar dacă suma necesară nu se încadrează în prevederile bugetare aprobate, Autoritatea Contractantă va vira partea rămasă din compensația anuală în termen de 30 de zile calendaristice de la rectificarea bugetului.”

**ART. 4.** – Art. 13.1.4 se modifică și va avea următorul conținut:

”**13.1.4** Operatorul va întocmi un Program anual de întreținere și reparare a infrastructurii de operare concesionată și proprie, până la data de 31 octombrie a anului precedent celui pentru care se întocmește, cu scopul de a asigura menținerea infrastructurii de operare într-o condiție tehnică optimă, pe care îl va trimite spre aprobare Autorității Contractante.”

**ART. 5.** – Art. 14.6.2 se modifică și va avea următorul conținut:

”**14.6.2** Procedurile interne menționate mai sus se trimit spre luare la cunoștință și avizare către Autoritatea Contractantă înainte de semnarea lor de către Operator.”

**ART. 6.** – Art. 14.9.2 se modifică și va avea următorul conținut:

**”14.9.2** Autoritatea Contractantă avizează Planul de marketing propus de Operator până la data de 28 decembrie a anului, iar Operatorul are obligația să îl realizeze.”

**ART. 7.** – Art. 6.1. la Contract se înlocuiește cu anexa nr.1 la prezentul act adițional, din care face parte integrantă.

**ART. 8.** – Se introduce ***Anexa 6.3.5*** ***Aplicații mobile***

|  |  |  |  |
| --- | --- | --- | --- |
| **Nr. crt.** | **Descriere locație** | **Program funcționare zile lucrătoare/ zile nelucrătoare** | |
| 1 | **Aplicații mobile -** care permit achiziționarea de bilete prin aplicații/online prin intermediul instrumentelor electronice. | L – V | Non-stop |
| S | Non-stop |
| D | Non-stop |

**ART. 9.** – Art. 10.1. la Contract se înlocuiește cu anexa nr. 2 la prezentul act adițional, din care face parte integrantă.

Celelalte clauze rămân neschimbate şi își produc efectele juridice.

Prezentul Act adițional s-a încheiat astăzi \_\_\_\_\_\_, în 2 exemplare originale

**Delegatar Delegat**

**CONSILIUL LOCAL MULTI-TRANS S.A.**

**al MUNICIPIUL SFÂNTU GHEORGHE Director general**

**Primar**

**ANTAL ÁRPÁD-ANDRÁS TITTESZ ZOLTÁN**

**Director general Contabil șef**

**VERESS ILDIKÓ SZÓRÁDI EDIT**

**Vizat juridic**

**Anexa 6.1. la Contract nr. 77628/2019**

**Anexa nr. 1 la Act adițional nr. 7/2022**

**”Anexa 6.1 – Tarife de călătorie practicate în momentul încheierii contractului**

|  |  |  |  |  |
| --- | --- | --- | --- | --- |
| **Bilete** | | **Tarif suportat de beneficiar cu TVA** | **Subvenționat cu TVA** | |
| Bilet una călătorie (se poate cumpăra de la automatele de vânzare bilete, prin aplicații mobile/online) | | 2 lei |  | |
| Bilete două călătorii | | 4 lei |  | |
| Sfântu Gheorghe – Șugaș Băi (valabil pentru o singură călătorie) | | 2.5 lei |  | |
| Set bilete 10 călătorii | | 17 lei |  | |
| Procurarea directă a biletelor de călătorie de la conducătorul autobuzului (valabil pentru o singură călătorie) | | 4 lei |  | |
|
|  |  |  |  | |
| **Abonamente** | | **Preț** |  | |
| Abonament lunar: | |  |  | |
| - abonament 1 linie urbană | | 60 lei |  | |
| - Sfântu Gheorghe – Câmpul Frumos | | 60 lei |  | |
| - Sfântu Gheorghe – Coșeni | | 60 lei |  | |
| - abonament toate liniile urbane | | 84 lei |  | |
| - abonament Șugaș Băi | | 80 lei |  | |
| Abonament fracționat 2 săptămâni Șugaș Băi | | 40 lei |  | |
|  |  |  |  | |
| ***Abonamente cu reducere şi gratuități*** | ***Tarif cu TVA*** | | |  |
|  |  | | |  |
| cu pensii până la 1450 lei | Abonament GRATUIT, reducere 100% - toate liniile urbane | | | 84 lei |
| cu pensii cuprinse între 1451-2000 lei | Abonament cu reducere 50%, 30 lei-1 linie urbană | | | 30 lei |
| Abonament cu reducere 50%, 42 lei-toate liniile urbane | | | 42 lei |
| Elevii din învățământul preuniversitar care frecventează unitățile acreditate/autorizate de învățământ din Municipiul Sfântu Gheorghe | Abonament cu reducere 100%, - toate liniile urbane | | | 84 lei |
| Studenții înmatriculați la forma de învățământ cu frecvență, în instituțiile de învățământ superior acreditate din Municipiul Sfântu Gheorghe | Abonament cu reducere 50%, 30 lei-1 linie urbană | | | 30 lei |
| Abonament cu reducere 50%, 42 lei - toate liniile urbane | | | 42 lei |
| Studenții orfani sau proveniți din casele de copii înmatriculați la forma de învățământ cu frecvență, în instituțiile de învățământ superior acreditate din Municipiul Sfântu Gheorghe | Abonament cu reducere 100%, - toate liniile urbane | | | 84 lei |
| Membrii al serviciilor de Ajutor Maltez, Pro Vita Hominis şi Crucea Roșie | Abonament GRATUIT, reducere 100% - toate liniile urbane | | | 84 lei |
| Donatorii de sânge | Abonament cu reducere 50%, 30 lei-1 linie urbană | | | 30 lei |
| Abonament cu reducere 50%, 42 lei-toate liniile urbane | | | 42 lei |
| Luptătorii pentru victoria Revoluției din Decembrie 1989, Urmașii eroilor martiri | Abonament GRATUIT, reducere 100% - toate liniile urbane | | | 84 lei |
| Veterani de război şi văduvele acestora | Abonament GRATUIT, reducere 100% - toate liniile urbane | | | 84 lei |
| Beneficiarii decretului lege nr. 118/1990 şi a legii nr. 189/2000 | Abonament GRATUIT, reducere 100% - toate liniile urbane | | | 84 lei |
| Persoane cu handicap grav și accentuat şi însoțitorii acestora | Abonament GRATUIT, reducere 100% - toate liniile urbane | | | 84 lei |
| Angajații societăților comerciale (între 50-200 angajați) care își desfășoară activitatea pe teritoriul municipiului Sfântu Gheorghe | Abonament cu reducere de 10% pentru 1 linie urbană | | | 6 lei |
| Angajații societăților comerciale (între 201-500 angajați) care își desfășoară activitatea pe teritoriul municipiului Sfântu Gheorghe | Abonament cu reducere de 20% pentru 1 linie urbană | | | 12 lei |
| Angajații societăților comerciale (peste 500 angajați) care își desfășoară activitatea pe teritoriul municipiului Sfântu Gheorghe | Abonament cu reducere de 30% pentru 1 linie urbană | | | 18 lei |

**Notă:** prețurile sunt exprimate în lei și includ TVA

Abonamentul lunar se referă la perioada 1 – 31 a lunii calendaristice (respectiv 28/29/30, în funcție de luna în cauză) cu număr nelimitat de călătorii

Abonamentul fracționat 2 săptămâni Șugaș Băi se referă la o perioadă aleatorie aleasă de beneficiar de 14 zile începând cu data solicitată

**Anexa 10.1. la Contract nr. 77628/2019**

**Anexa nr. 2 la Act adițional nr. 7/2022**

**Anexa 10.1 – Metodologia de calcul şi modificare a Costului Unitar/ kilometru**

**Costul unitar pe kilometrul parcurs** este prețul pentru serviciul de transport furnizat, calculat pe baza costurilor eligibile, reale ale serviciului de transport al Operatorului, prevăzute în Anexa 9. Atunci când se calculează costul/km, trebuie să fie urmate toate principiile cu privire la alocarea costurilor din Anexa 9.

Costul unitar pe kilometru parcurs trebuie să facă obiectul unui audit tehnico – economic, realizat de către un auditor independent, contractat de Operator.

|  |  |
| --- | --- |
| An: 2022 | autobuz |
| Nr. Veh\*Km parcurși | 470.682 km |
| Costul eligibil total anual | 5.498.908 lei |
| Cost/ Veh\*Km | 11,68 lei/km |

Toate costurile şi veniturile astfel înregistrate pe analitice, pe moduri de transport şi alte activități sunt introduse în situațiile financiare anuale ale Operatorului şi prezentate în situații separate.

Operatorul poate solicita modificarea Costului/ km. în cursul anului, în oricare dintre cazurile în care una sau mai multe dintre nivelele de preț folosite la calculul costului/km negociat/indexat depășesc anumite praguri sau dacă condițiile de exploatare s-au schimbat semnificativ, cu impact semnificativ asupra nivelului cheltuielilor.

Operatorul trebuie să prezinte Autorității Contractante toate documentele relevante, datele și calculele, indicând motivele pentru modificarea solicitată a costului/kilometru. Autoritatea Contractantă va examina propunerea Operatorului în maxim 30 zile de la data primirii acesteia și nu poate refuza nejustificat modificarea Contractului.

Autoritatea Contractantă poate solicita scăderea costului/kilometru în cursul anului, în oricare dintre cazurile în care una sau mai multe dintre nivelele de preț folosite la calculul costului/km negociat scad sub anumite praguri ca urmare a modificării condițiilor pieței sau dacă punerea în funcțiune a unor investiții duce la scăderea semnificativă a elementelor de cost (energie, combustibil, cheltuieli cu mentenanța și reparațiile, reduceri de personal etc.)

Modificarea costurilor unitare/km pentru serviciile de transport public local de călători prin curse regulate, se fundamentează potrivit Anexei la Normele Cadru ale A.N.R.S.C. (Ordinul președintelui A.N.R.S.C. nr. 272/2007).

Modificarea costului unitar pentru serviciile de transport public local de calatori prin curse regulate, se determină avându-se în vedere următoarele cheltuieli:

1. cheltuielile cu combustibilii şi lubrifianții se determină avându-se în vedere preturile de achiziție în vigoare şi consumurile normate standard, luându-se în calcul modificarea acestora cu o influență mai mare decât cea a indicelui prețurilor de consum pe o perioadă de 3 luni consecutive;
2. cheltuielile cu amortizarea se determină respectându-se reglementările legale în vigoare;
3. cheltuielile cu întreținerea - reparațiile - piesele de schimb, anvelopele, acumulatori şi alte cheltuieli se determină avându-se în vedere modificarea acestora cu o influență mai mare decât cea a indicelui prețurilor de consum pe o perioadă de 3 luni consecutive;
4. cheltuielile cu munca vie se fundamentează în funcție de legislația în vigoare, corelată cu principiul eficienței economice;
5. cheltuielile cu impozitele, autorizațiile şi alte taxe se determină potrivit prevederilor legale în vigoare;
6. cheltuielile financiare detaliate corespunzător.

Cazurile luate în considerare sunt:

* inflația cumulată de la începutul anului curent , așa cum este raportată de către Institutul Național de Statistică, depășește 5 % (cinci la sută), sau
* prețul combustibilului diesel sau al gazelelor naturale sau energiei electrice pentru uz industrial depășește cu mai mult de 5 % (cinci procente), lunar, în comparație cu prețul folosit pentru calcularea costului anual/kilometru veh. sau
* salariul lunar minim astfel cum este stabilit prin legislația națională crește cu 5 % sau mai mult în comparație cu cel în vigoare în luna stabilirii costului/kilometru.

Modificarea costului/km se va face prin Act Adițional la Contract, în baza unui audit tehnico-economic, realizat de către un auditor independent, care să certifice noul nivel al costului/km.

**Nr. 47954 /18.07.2022**

**RAPORT DE SPECIALITATE**

**privind modificarea Contractului de delegare nr. 77628/2019 a gestiunii serviciului de transport public local de persoane prin curse regulate în municipiul Sfântu Gheorghe, încheiat cu MULTI-TRANS S.A. Sfântu Gheorghe**

Prin Hotărârea Consiliului Local nr. 379/2019 a fost aprobat Contractul de delegare a gestiunii serviciului de transport public de persoane în Municipiul Sfântu Gheorghe, prin atribuire directă către Multi-Trans SA pe o durată de 6 ani.

Având în vedere Adresa nr. 456/31.05.2022 al directorului general al societății Multi-Trans SA Sfântu Gheorghe, înregistrată la Primăria municipiului Sfântu Gheorghe sub nr. 37449/31.05.2022;

Având în vedere referatul nr. 40582/2022 al Compartimentului de audit public intern privind oportunitatea contractării de servicii de expertiză/consultanță din afara entității publice;

Având în vedere Raportul auditului nr. 223/05.07.2022 privind examinarea informațiilor financiare prognozate asupra cheltuielilor privind costul tarifului pe Km al transportului conform contractului de delegare al gestiunii serviciului de transport public local de călători prin curse regulate în municipiul Sfântu Gheorghe nr. 77628/2019;

Datorită creșterii semnificative a cheltuielile operatorului privind cheltuielile materiale (combustibil, energie electrică, gaze naturale, piese de schimb, alte cheltuieli), cheltuielile cu taxe/impozite și autorizații, cheltuielile cu salariile personalului, se impune majorarea costului unitar/km de la 9,94 lei la 11, 68 lei. Calculul de modificare a fost realizat având în vedere prevederile Ordinului ANRSC nr. 134/2009 și a prevederilor Contractului de delegare nr. 77628/2019.

Modificarea și completarea contractului de delegare se realizează după modelul actului adițional nr. 7/2022 la Contractul de delegare nr. 77628/2019, parte integrantă a proiectului de hotărâre.

Procedura de urgență este justificată de necesitatea majorării costului unitar/km pentru acoperirea cheltuielilor societății și pentru asigurarea continuității serviciului de interes general în condiții optime.

Compartimentul pentru Monitorizare Societăți Comerciale din cadrul Primăriei municipiului Sfântu Gheorghe propune proiectul de hotărâre a Consiliului Local spre analiză și dezbatere în vederea luării unei decizii privind aprobarea proiectul actului adițional la contractul de delegare a gestiunii serviciului de transport public de persoane în Municipiul Sfântu Gheorghe, prin procedura de urgență privind transparența decizională.

**Consilier,**

**Szabó Kinga**

**Nr. 47955/13.07.2022**

**REFERAT DE APROBARE**

**privind modificarea şi completarea Contractului de delegare nr. 77628/2019 a gestiunii serviciului de transport public local de persoane prin curse regulate în municipiul Sfântu Gheorghe, încheiat cu MULTI-TRANS S.A. Sfântu Gheorghe**

Prin Hotărârea Consiliului Local nr. 379/2019 a fost aprobat Contractul de delegare a gestiunii serviciului de transport public de persoane în Municipiul Sfântu Gheorghe, prin atribuire directă către Multi-Trans SA pe o durată de 6 ani.

Având în vedere Adresa nr. 456/31.05.2022 al directorului general al societății Multi-Trans SA Sfântu Gheorghe, înregistrată la Primăria municipiului Sfântu Gheorghe sub nr. 37449/31.05.2022;

Având în vedere referatul nr. 40582/2022 al Compartimentului de audit public intern privind oportunitatea contractării de servicii de expertiză/consultanță din afara entității publice;

Având în vedere Raportul auditului nr. 223/05.07.2022 privind examinarea informațiilor financiare prognozate asupra cheltuielilor privind costul tarifului pe Km al transportului conform contractului de delegare al gestiunii serviciului de transport public local de călători prin curse regulate în municipiul Sfântu Gheorghe nr. 77628/2019;

Datorită creșterii semnificative a cheltuielile operatorului privind cheltuielile materiale (combustibil, energie electrică, gaze naturale, piese de schimb, alte cheltuieli), cheltuielile cu taxe/impozite și autorizații, cheltuielile cu salariile personalului, se impune majorarea costului unitar/km de la 9,94 lei la 11, 68 lei. Calculul de modificare a fost realizat având în vedere prevederile Ordinului ANRSC nr. 134/2009 și a prevederilor Contractului de delegare nr. 77628/2019.

Modificarea și completarea contractului de delegare se realizează după modelul actului adițional nr. 7/2022 la Contractul de delegare nr. 77628/2019, parte integrantă a proiectului de hotărâre.

Procedura de urgență este justificată de necesitatea majorării costului unitar/km pentru acoperirea cheltuielilor societății și pentru asigurarea continuității serviciului de interes general în condiții optime.

Având în vedere cele expuse mai sus, propun spre aprobare proiectul actului adițional la contractul de delegare a gestiunii serviciului de transport public local de persoane prin curse regulate.

**VICEPRIMAR**

**TOTH-BIRTAN CSABA**